
ОФИЦИАЛНО ОТКРИВАНЕ НА НОВ ТЕАТЪР НДК – ИНОВАТИВНА КОНЦЕПЦИЯ ЗА СЦЕНИЧНО ИЗКУСТВО
Официална пресконференция за старта – 5 март, 12.00 ч.


На официална пресконференция в четвъртък, 5 март от 12.00 ч., НОВ Театър НДК ще представи пред медии и приятели подробности около предстоящото си откриване, планирано за 9 март. Пресконференцията ще се проведе в сградата на театъра – НДК, вход „Пасажа”.
На събитието Директорът на театъра Бойко Илиев и колегите му Александър Урумов, Димитър Стефанов и Цветан Николов ще запознаят присъстващите с амбициите на най-младия театър в София и ще представят концепцията си за неговото бъдещо равитие.
В пресконференцията ще се включат и част от актьорите,  които ще се изявяват на неговата сцена – Тигран Торосян, Димитър Тодоров, Елена Атанасова и други.
НОВ Театър НДК е един от малкото театри в София, който ще включва в афиша си както доказали се заглавия от държавните и общински театри, така и представления на частни трупи и дебютиращи млади творци.
Ще бъде представена и официалната програма на НОВ Театър НДК, разделена на три основни модула – „Основна програма”, „Детски театър” и „Нощен театър”.

